Rein Etruk
Rein-Toomas Etruk (22. märts 1938 Tallinn – 11. november 2012 Tallinn) oli Eesti maletaja. Ta lõpetas 1956. aastal Tallinna 22. Keskkooli ja õppis aastatel 1957–1960 Tartu Riiklikus Ülikoolis vene filoloogiat. Ta oli kolmekordne Eesti meister (1965, 1969, 1973) ning võitis Eesti meistrivõistlustel kolm hõbe- (1964, 1966, 1970) ja kolm pronksmedalit (1962, 1967, 1968). Rein Etruk suri 11. novembril 2012 Tallinnas ja maeti 16. novembril 2012 Rahumäe kalmistule.